Mandarin - TGAU - Coleg Caerdydd a'r Fro
Mandarin - TGAU
L2 Lefel 2
1 Medi 2020 — 11 Mehefin 2021
Ynghylch y cwrs hwn
Diben y cwrs hwn yw galluogi myfyrwyr o bob gallu i ddatblygu eu sgiliau iaith Tsieinëeg (Mandarin) i'w potensial llawn, gan roi iddynt yr wybodaeth i gyfathrebu mewn amryw o gyd-destunau gyda hyder.
Bydd myfyrwyr yn ymarfer y pedwar sgil iaith darllen, ysgrifennu, gwrando a siarad a chânt eu hannog i ddefnyddio'r iaith darged lle bynnag bo'n bosibl.
Mae'r fanyleb yn ymdrin â thair thema unigryw. Mae'r themâu hyn yn berthnasol i'r pedwar papur arholiad. Disgwylir i fyfyrwyr ddeall a darparu gwybodaeth a barn am y themâu hyn mewn perthynas â'u profiadau eu hunain a rhai pobl eraill, gan gynnwys pobl mewn gwledydd/cymunedau lle caiff Tsieinëeg ei siarad.
Bydd myfyrwyr yn ymdrin â'r themâu canlynol y byddant yn cael eu hasesu arnynt.
Hunaniaeth a diwylliant
Meysydd o ddiddordeb lleol, cenedlaethol, rhyngwladol a byd-eang
Astudiaeth bresennol ac yn y dyfodol a chyflogaeth
Gosodir y gofynion gramadegol ar gyfer Tsieinëeg (Mandarin) mewn dwy haen: Haen Sylfaenol a Haen Uwch.
Disgwylir i fyfyrwyr TGAU feithrin gwybodaeth a dealltwriaeth o ramadeg Tsieinëeg (Mandarin) yn ystod eu cwrs. Yn yr arholiad, bydd gofyn iddynt ddefnyddio eu gwybodaeth a dealltwriaeth, sy'n briodol i'r haen mynediad berthnasol.
Disgwylir i fyfyrwyr ddatblygu a defnyddio eu gwybodaeth a dealltwriaeth o ramadeg, yn raddol drwy gydol y cwrs.
Mae'r rhestrau o eirfa graidd sylfaenol wedi eu bwriadu fel canllaw ar gyfer athrawon i gynorthwyo gyda chynllunio cynlluniau gwaith.
Bydd y tasgau asesu ar yr Haen Sylfaenol yn gofyn i fyfyrwyr ddeall ac ymateb i eiriau cyffredin neu gyfarwydd a/neu ffurfiau o eiriau nad ydynt ar y rhestr eirfa.
Bydd y tasgau asesu ar yr Haen Uwch yn gofyn i fyfyrwyr ddeall ac ymateb i eiriau a/neu ffurfiau o eiriau nad ydynt ar y rhestr eirfa ac sy'n llai cyffredin neu gyfarwydd na'r rhai hynny a ddefnyddir mewn perthynas ag asesiadau Haen Sylfaenol.
Dylid ystyried geirfa a restrir o dan thema benodol yn drosglwyddadwy, fel sy'n briodol, i'r themâu eraill.
Ffi Arholiad : £35.00
Ffi Cwrs: £375.00
Nid oes unrhyw ofynion mynediad ffurfiol ar gyfer dysgwyr sy'n oedolion. Dylai myfyrwyr llawn amser fod ag isafswm o 4 TGAU Gradd D.
Mae'r Coleg yn croesawu cyswllt â rhieni / gwarcheidwaid myfyrwyr sy'n iau na 18 oed
Mae cefnogaeth ychwanegol ar gael i fyfyrwyr sydd ag anableddau ac anawsterau dysgu
Mae Coleg Caerdydd a'r Fro wedi ymrwymo i gynhwysiant ac mae'n gwerthfawrogi amrywiaeth. Rydym yn benderfynol o hybu cyfleoedd cyfartal a thrin pawb yn deg a gyda pharch
Mae pob cwrs yn fanwl gywir adeg uwchlwytho neu argraffu'r deunydd hwn
Dim ond os oes niferoedd digonol y cynhelir y cyrsiau
Sylwer, os byddwch yn dewis tri chwrs neu fwy, efallai y cewch eich cyfeirio i gael apwyntiad gyrfaoedd i ddechrau. Nid yw hyn yn berthnasol i ddewisiadau Safon Uwch na TGAU